Publication: Magyar Közlöny
Issue: MK-1998-31 (Year: 1998, Number: 31)
Era: 1990-2004
Section: szóló 1997. évi C. törvény (a továbbiakban: Ve.) 34. §-a
Paragraph Index: 166

(5) bekezdése kimondja, hogy a pártok közös egyéni választókerületi jelölés alapján — ugyanazon pártok részvételével — közös területi listát, közös területi listák alapján — ugyanazon pártok részvételével — közös országos listát állíthatnak. A Ve. 49. §-ának (1) bekezdése szerint közös jelöltet állítani csak olyan ajánlószelvények alapján lehet, amelyeken az adott közös jelöltet állító valamennyi jelölő szervezet neve fel van tüntetve. A (2) bekezdés szerint, ha több jelölő szervezet közösen állít jelöltet, a továbbiakban — a választás szempontjából — egy jelölő szervezetnek számítanak. A Vjt. 5. §-ának (1), illetőleg (5) bekezdése alapján állított közös jelöltek és közös területi, valamint országos lista bejelentése során a közösen jelöltet, illetőleg listát állító jelölő szervezetek szabadon állapíthatják meg, hogy az egyes jelölő szervezetek milyen sorrendben szerepeljenek a választási bizottságok nyilvántartásában. Ha a párt listájáról a jelölt kiesik, helyébe a soron következő jelölt lép [Vjt. 5. § (8) bekezdés]. A szavazólapra a nyilvántartásban szereplő sorrendben kerülnek a jelöltek. Az ajánlószelvényeken, valamint a különböző egyéni, valamint területi választókerületekben a közösen jelöltet, illetőleg listát állító szervezeteket eltérő sorrendben is fel lehet tüntetni, amely eltérés a közös területi, majd közös országos lista állításának lehetőségét nem befolyásolja. A közös jelölt, illetőleg lista bejelentését követően a jelölő szervezetek az általuk megadott sorrendet nem változtathatják meg. Dr. Kukorelli István s. k., az Országos Választási Bizottság elnöke Az Országos Választási Bizottság 6/1998. (IV. 1.) állásfoglalása Az Országos Választási Bizottság a választási eljárásról

Source: https://magyarkozlony.hu/hivatalos-lapok/fe86ac6e287ef6fda6ed4c3b25183af6310b8617/dokumentumok/59cdb0e9e359c20b33140a128c340440d2de1c56/letoltes